गत जेठ २३ गते सुत्केरी गराउन मणिपालमा भर्ना भएकी धादिङको त्रिपुरासुन्दरी गाउँपालिका वडा नम्बर ६ घर भई हाल पोखरा नयाँबजार बस्ने ३६ वर्षीया शान्ता पाण्डे भण्डारी र उनको बच्चाको मृत्यु भएपछि तनाव उत्पन्न भएको थियो । आइतबार घटनाका पीडित पक्ष, जिल्ला प्रशासन कार्यालय र अस्पताल प्रशासनसंग आइतबार भएको वार्तामा आंशिक सहमति भएपछि तनाव टुङ्गिएको हो । तर पीडित पक्षले आन्दोलन स्थगन भने गरेका छैनन् । पश्चिमाञ्चल क्षेत्रीय अस्पतालका सिनियर गाइनोक्लोजिष्ट डा. डेला सिं शर्मा संयोजक रहेको छानविन टोलीले घटनाको रिपोर्ट बुझाएपछि आइतबार जिल्ला प्रशासन कार्यालयमा वार्ता भएको थियो ।
